চন্দ্রভাগা নদী
চন্দ্রভাগা নদী বা চেনাব নদী (গুরুমুখী: ਚਨਾਬ, چناب, উর্দু: درياۓ چناب‎‎, হিন্দি: चनाब, (/tʃəˈnɑːb/, canāb) ভারত এবং পাকিস্তানের একটি প্রধান নদী। হিমালয়ের উপরিভাগে ভারতের হিমাচল প্রদেশের লাহাউল জেলায় এই নদীর উৎপত্তি হয়। পরবর্তীতে এটি ভারতের জম্মু ও কাশ্মীর হয়ে পাকিস্তানের পাঞ্জাব প্রদেশের সমতল ভূমির ওপর দিয়ে প্রবাহিত হয়। সিন্ধু জল চুক্তি অনুযায়ী চন্দ্রভাগা নদীর জল পাকিস্তানের জন্য বরাদ্দ করা হয়।